[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "31. oktoobril saatis NO99 po\u0308o\u0308rdumise, milles teatab oma uste sulgemisest. Avaldame teate muutmata kujul."}, {"text_idx": "#000004", "text": "19. veebruaril 2005. aastal avaldas ajaleht \"Sirp\" loetud tunnid enne Teater NO99 esimest esietendust lavastusega \"Vahel on tunne, et elu saab otsa ja armastust polnudki\" meie manifesti. Selle lo\u0303puread u\u0308tlesid: \"Tuled, na\u0308ljane ja heatujuline, teed end soojaks, keskendud ja hakkad siis pihta just sealt, kust tundub, et on o\u0303ige pihta hakata. Vo\u0303ib-olla see olekski meie avalavastuse manifest? Alustada sealt, kust tundub, et on o\u0303ige pihta hakata.\" See ei ka\u0308i ainult alustamise kohta. Ka lo\u0303petada tuleb seal, kus tundub, et on o\u0303ige hetk. See hetk on ta\u0308na."}, {"text_idx": "#000005", "text": "Oleme otsustanud lo\u0303petada. See on meie loomingulise koosluse u\u0308hine otsus, me kirjutame sellele ko\u0303ik alla, sest oleme jaganud 14 aastat u\u0308hesuguseid ideaale \u2212 ja ta\u0308na to\u0303deme u\u0308hiselt, et kunagi seatud ideaalide va\u0308a\u0308riliselt me edasi to\u0308o\u0308tada ei suuda. Teater NO99 on alati olnud idealistlik pu\u0308rgimus, ja kui ideaalideni enam ei ku\u0308u\u0308ni, siis ei ole ka Teater NO99t. Teatrit ei lo\u0303peta mo\u0303ni meediat pingestav draama. Ei. Teater lo\u0303petab, sest sammhaaval, va\u0308hehaaval, ja\u0308rk-ja\u0308rgult on toimunud miski, millele nime anda pole vo\u0303imalik. See otsus teeb meile haiget. Vaikus, mis saabub Teater NO99 koridoridesse, on vaikus nagu iga teinegi, kuid meie jaoks on see valus vaikus. Aga see vaikus on ka aus. See vaikus on o\u0303iglane. Sest samamoodi edasi minna me ei saa \u2212 ja teistmoodi edasi minna me ei taha."}, {"text_idx": "#000006", "text": "Olgu vaherepliigina o\u0308eldud, et ministeerium ja teatri no\u0303ukogu on meie otsusega kursis. Me oleme nendega koosko\u0303lastanud po\u0303hilise \u2212 jaanuaris 2019 lo\u0303petab Teater NO99 tegevuse. Ja\u0308rgmisel na\u0308dalal anname kolm viimast etendust lavastusega \"NO30 Kihnu Jo\u0303nn\", detsembri lo\u0303pus ku\u0308lalisetenduse Moskvas lavastusega \"NO43 Ko\u0303nts\". Siis on ko\u0303ik. Kuidas ta\u0308pselt lo\u0303petamine ka\u0308ib, mis leping faksitakse kuhu, kelle telefon heliseb millal \u2212 seda me ta\u0308na o\u0308elda ei oska. Aga varsti oskame. Selle nimel oleme ministeeriumi ja no\u0303ukoguga juba koosto\u0308o\u0308d alustanud."}, {"text_idx": "#000007", "text": "Meie ideaal on algusest peale olnud muutumatu: keskenduda maksimaalselt kunstiteosele, mis su\u0308nnib ko\u0303igi teatris to\u0308o\u0308tavate inimeste u\u0308hise jo\u0303upingutuse, u\u0308hise po\u0303lemise, u\u0308hise armastuse tulemusel. Me ta\u0308name selle eest oma publikut: ko\u0303iki, kes on aastate jooksul pu\u0308hendanud hetke enda elust, et olla koos meie lavastustega. Me hindame seda hetke va\u0308ga ko\u0303rgelt. Me ta\u0308name ko\u0303iki inimesi, kes on meiega aastate jooksul koosto\u0308o\u0308d teinud. Kes on viibinud meie proovisaalis, to\u0308o\u0308ruumides, kabinettides, etenduse ajal puldis, vaheajal eesriide taga, eesriide ees, trepil, kassas, grimmitoolis, to\u0308o\u0308ro\u0303dul ning lava peal \u2212 me ta\u0308name ko\u0303iki ja me ei unustanud kedagi, mitte kedagi. Me ta\u0308name ko\u0303igi nende hetkede eest. Me ta\u0308name kriitikuid ja kaasamo\u0303tlejaid, kes on meid oma halastamatuse ja soojusega sundinud eneselt veel rohkem no\u0303udma. Me ta\u0308name Eesti riiki ja maksumaksjaid, ta\u0308nu kellele meil on olnud 14 aastat privileeg teha kunstiliselt so\u0303ltumatut teatrit ja pu\u0308henduda ta\u0308ielikult kunstile. See on olnud o\u0303nn. See on olnud oluline. See on olnud erakordne vo\u0303imalus. Me loodame, et Eesti riik leiab endas jo\u0303udu toetada nii, nagu ta on toetanud Teater NO99t, ka teisi, kellel sarnased eesma\u0308rgid, tahe ja ideaalid. Ja me ta\u0308name midagi, millel pole o\u0303igupoolest kontuuregi, millel pole lo\u0303hna ega va\u0308rvi, millest suits liigub la\u0308bi ja mida tuul ei ko\u0303iguta, kuid mis on ometi olnud meie jaoks ko\u0303ige olulisem \u2212 see on armastus. Armastus, mis vo\u0303tab teatris ko\u0303ige erinevama kuju: ta ilmutab end proovis ja hommikusel to\u0308o\u0308koosolekul, ta muutub tajutavaks to\u0308o\u0308kojas vo\u0303i helipuldis, ja enneko\u0303ike on ta kohal siis, kui saalis istute teie ja laval oleme meie. See ongi teatri tuum. See ongi teatri mo\u0303te. See u\u0308u\u0308rike, kuid ometi ilma lo\u0303puta hetk armastust. Ta\u0308na on tunne, et teater saab otsa \u2212 ja armastust on olnud va\u0308ga palju."}, {"text_idx": "#000008", "text": "Koos aktsioonidega esietendus Teater NO99s kokku ta\u0308pselt 100 kunstiteost. Nad ko\u0303ik said alguse proovisaali pimedast nurgast, teadmatusest ja u\u0308hest haprast momendist, mil ko\u0303ik vo\u0303ib puruneda sealsamas. Ikka ja ja\u0308lle viisime end tagasi hetke, mil me ei teadnud, kuidas edasi minna. Kus meie oskustest, ajaloost ja eelarvest polnud mitte mingit abi. Kus pu\u0308stitatud u\u0308lesanne tundus vo\u0303imatu ta\u0308ita, ettevo\u0303etud kujutlus lootusetu ellu viia, ja u\u0308hiselt unistatud kunstiteos na\u0308is olevat ka\u0308ttesaamatus kauguses. Vahel ta ja\u0308igi ka\u0308ttesaamatuks. Vahel me ebao\u0303nnestusime. Tegime valesid valikuid. Kuid me ei ha\u0308bene o\u0308elda: meil oli alati uudishimu, lootust ja usku, et edasi liikuda. Kust see tuli? See tuli isetust koosto\u0308o\u0308st. Me usume, et Teater NO99 po\u0303hines isetusel. Iseenese a\u0308raandmisel millegi meist suurema nimel."}, {"text_idx": "#000009", "text": "Kas ma\u0308letad, Andres, kuidas sa kord teise korruse fuajees klaverit ma\u0308ngisid \u2212 teater oli tu\u0308hi, akende taga oli varakevad ja tuul puhus kusagil midagi, hiiglaslikud lu\u0308htrid kroonisid sind, kui sa valge klaveri taga istusid ja \"Hirveku\u0308ti\" meloodiat ma\u0308ngisid. Kas ma\u0308letad, Andres? Seda hetke sealt filmist, kus ja\u0308etakse hu\u0308vasti. Ja\u0308etakse hu\u0308vasti teadmisega, et uuesti samal moel ei kohtuta enam kunagi. Mitte kunagi. Me tegime iga lavastust nagu viimast ja ma\u0308ngisime iga etendust nagu viimast. Ja me tegime ka seda teatrit nii, nagu see oleks viimane teater, mida me teeme. Teater NO99 oli vaid hetk. Samasugune hetk nagu etenduse lo\u0303pul saabuv pimedus, mil ja\u0308rsult kustunud proz\u030cektorid veel vaevukuuldavalt pragisevad; mil publik ei ole veel va\u0308lja hinganud; mil na\u0308itlejad on kusagil pimeduses olematuse ja olemise piiril tardunud; mil valgusmees hoiab heeblit oma nimetisso\u0303rme all, va\u0308ikesed ootusa\u0308revad piisad pa\u0308rlendamas so\u0303rmepadjakesel; mil inspitsient vaatab pimedusse ja mo\u0303tleb hetkeks millelegi tundmatule; mil lavamees hoiab to\u0308o\u0308ro\u0303dul haamrit peos ja hinge kinni, nagu kardaks ta purustada midagi na\u0308htamatut; mil all kabinettides on inimesed to\u0303stnud pead ja kuulatavad krapist seda hetke, seda lu\u0308hikest maagilist hetke, mil ko\u0303ik, mis on olnud, on lakanud olemast, ja ko\u0303ik, mis tuleb, pole veel su\u0308ndinud. Teater NO99 oli sa\u0308a\u0308rane hetk.\""}, {"text_idx": "#000012", "text": "Galerii ja video: \"The show must go on\" ehk viimane aplaus teatrile NO99"}, {"text_idx": "#000013", "text": "Galerii: NO99 valmistub viimaseks vaatuseks"}, {"text_idx": "#000014", "text": "NO99 ruumidele ilmusid juba esimesed kosilased"}, {"text_idx": "#000015", "text": "NO99 no\u0303ukogu teeb kultuuriministrile ettepaneku sihtasutus sulgeda"}, {"text_idx": "#000016", "text": "Kultuuriministeerium murrab pead NO99 hoone saatuse u\u0308le"}, {"text_idx": "#000018", "text": "Vaata uuesti: Teater NO99 filmiprojekt \"Kust tuleb tolm ja kuhu kaob raha\""}, {"text_idx": "#000019", "text": "Galerii: meeleolud teatris NO99 pa\u0308rast teadet lo\u0303petamisest"}, {"text_idx": "#000023", "text": "Ojasoo: NO99 lo\u0303petamisotsus on kunstiline, mitte majanduslik"}, {"text_idx": "#000025", "text": "Otseu\u0308lekanne homme: Kultuurkapitali aastapreemiate auhinnatseremoonia Artiumis"}, {"text_idx": "#000027", "text": "Eili Soon: mida rohkem klaasiga to\u0308o\u0308tada, seda enam tunnen, kuidas see mind suunab"}, {"text_idx": "#000031", "text": "Marko Ma\u0308etamme uus na\u0308itus uurib kunsti ja raha vahelist keerulist suhet"}, {"text_idx": "#000034", "text": "Galerii: Vanemuises algasid lavastuse \"Pisuha\u0308nd 2\" proovid"}, {"text_idx": "#000037", "text": "Paavo Piik: teatrid on kultuuriministeeriumi suhtes jo\u0303upositsioonil"}, {"text_idx": "#000038", "text": "Presidendilt saavad teenetema\u0308rgi ka ku\u0308mned kultuuritegelased"}, {"text_idx": "#000039", "text": "Aet Laigu: mida sina, naisrez\u030cisso\u0308o\u0308r, meestest ja oma filmist u\u0308ldse tead?"}, {"text_idx": "#000040", "text": "Anne Ruussaar: muuseumito\u0308o\u0308tajad pole u\u0308hiskonnas enamasti ko\u0303ige na\u0308htavamal kohal"}, {"text_idx": "#000041", "text": "Margit Mutso: Tallinna linnahallis on ruumi isegi rohkem kui ooperiteatril ja filharmoonial vaja"}, {"text_idx": "#000044", "text": "Ku\u0308lliki Saldre teenetema\u0308rgist: olen sellest uudisest isegi veidi juhmistunud"}, {"text_idx": "#000045", "text": "ERM-i uus virtuaalna\u0308itus rullib lahti Caritase markide loo"}, {"text_idx": "#000048", "text": "Muuseum kogub inimeste fotosid ja ma\u0308lestusi Palmse mo\u0303isast"}, {"text_idx": "#000049", "text": "Raili Keivi na\u0308itus ko\u0303rvutab disainiklassika samade esemete uuendatud vormidega"}, {"text_idx": "#000050", "text": "Edetabel. Aasta parimad albumid 2022"}, {"text_idx": "#000051", "text": "Aasta parimad albumid 2022. Isiklikud edetabelid"}, {"text_idx": "#000057", "text": "Galerii: Vanemuine saatis aasta a\u0308ra traditsioonilise aastalo\u0303puballiga"}, {"text_idx": "#000058", "text": "Galerii: Riho Sibula a\u0308rasaatmine Jaani kirikus"}]